fi en fi fi fi fi fi pl fi fi fi fi fi fi fi fi fi fi fi fi fi fi fi nl de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en en fi fr fi en fi fi da fi fi fi en en fi
Kaikkien ääni kuuluviin Keravalla – KERAVAN VASEMMISTO
Hyvinvointi kuuluu kaikille! – Vasemmistoliiton Vantaan ja Keravan hyvinvointialueen vaaliohjelma
Palautustuotteita tuhotaan – Kansanedustaja kieltäisi
Loppu Iranin naisten kontrolloinnille ja julmalle väkivallalle, vaatii Vasemmistonaiset
Lääke Kenian metsäkatoon oli pahempi kuin tauti – meksikonmeskiten rajoittaminen on äärimmäisen työlästä ja kallista
Liikenteen päästötavoite tuskin toteutuu, sähköautojen määrä kasvaa hitaasti
Koko ajan uusiutuva Max Seeck sekoittaa Loukossa Agatha Christietä mystiikkaan ja kauhuun
Journalismi on Meksikossa hengenvaarallista – Tietoa välitetään intohimolla vastuksista huolimatta
Mikä ratkaisuksi energiakriisiin? – vastaamassa tietokirjailija, poliitikko ja toimittaja
Onko hallinnollinen työ turhaa?
Miksi lastensuojelu on kriisissä?
Kirjallinen kysymys sote-kulujen alibudjetoinnista
Toimivat sote-palvelut, henkilöstökoulutuksella vai ilman?
Kaikkien ääni kuuluviin Keravalla
Keravan Vasemmiston valtuustoryhmän puheenjohtaja Juhani Lohikoski linjasi ryhmäpuheenvuorossaan 4.6.2018 Keravan tulevaisuutta.
Vahva taloudellinen tilanne antaa resurssit rakentaa Keravaa, joka osoittaa vetovoimaisuutensa laadukkaalla varhaiskasvatuksella, moderneilla kouluilla, joissa viihdytään ja opitaan tulevaisuuden taitoja sekä osaavalla neuvolalla ja toimivalla terveyshuollolla. Vasemmiston mielestä meidän tehtävämme on miettiä kaikkien keravalaisten elämää – myös niiden, jotka eivät saa ääntään niin helposti kuuluviin.
Käsittelemämme tilinpäätös osoittaa, että Keravan talous on vahva. Ylijäämämme viimevuodelta oli yli 8 miljoonaa euroa.
Vahva taloudellinen tilanne antaa resurssit rakentaa Keravaa, joka osoittaa vetovoimaisuutensa laadukkaalla varhaiskasvatuksella, moderneilla kouluilla, joissa viihdytään ja opitaan tulevaisuuden taitoja sekä osaavalla neuvolalla ja toimivalla terveyshuollolla.
Meillä on myös mahdollisuus kehittää laadukasta ja ekologisesti kestävää kaupunkikuvaa, viherympäristöineen ja kevytliikenneratkaisuineen.
Viime vuonna otimme monia askelia siihen suuntaan, että palvelumme kehittyvät vastaamaan paremmin keravalaisten tarpeisiin ja monissa budjettipäätöksissä korostui jo aiemmin omaksuttu ennaltaehkäisevän politiikan rooli. Se on Vasemmistoliiton ryhmän mielestä järkevää ja vastuullista talouspolitiikkaa.
Soteuudistukseen  valmistautuminen on leimannut meidän viime vuosia. Nyt näyttää siltä, että uudistus viivästyy ja ei toteudu Sipilän hallituksen toiveiden mukaan. Se on meille hyvä asia. On tärkeää kehittää omaa toimintaa, ja tästä voi hyvänä esimerkkinä mainita ennaltaehkäisevät matalankynnyksen mielenterveys ja päihdepalvelut, jotka ovat tarjonneet apua ja laskeneet tarvetta kalliille erikoissairaanhoidolle.
Pienemmät luokkakoot ja lisää koulutiloja
Kasvatuksen ja opetuksen puolella Vasemmistoliiton ryhmä on tyytyväinen, että luokkakokojen pienentämistä on jatkettu. Ongelmana eteen on noussut opetustilojen puute. Kasvava kaupunki tarvitsee lisää turvallisia ja terveellisiä oppimisympäristöjä. Tämän on näyttävä meidän investointilistamme kärjessä.
Yhdymme tarkastuslautakunnan huomioon opettajien pätevyyksistä. On tärkeää, että saamme houkuteltua ja pidettyä kaupungissamme päteviä opettajia.
Vapaa-ajan puolella kirjasto ja museo toimivat upeina lippulaivoina sekä kaupunkikulttuuri muraaleineen  ja graffitikontteineen toi väriä arkeemme viime vuonna.
Vaparissa tehtyä kuntalaisten osallistamista ja yhteisöllisyyden rakentamista soisi laajennettavan kaikille Keravan eri sektoreille. Me teemme yhdessä elävän kaupungin.
Pidimme äskettäin valtuustoseminaarin asumisesta. Vasemmistoliiton ryhmä on kiinnittänyt tarkastusvaliokunnan tavoin huomiota, ettei kaupunki ole yltänyt MAL tavoitteisiin kohtuuhintaisessa asuntorakentamisessa.
Pidämme selkeänä virheenä sitä, ettei lamakaudella lähtenyt ARA-kohteita tarpeeksi liikkeelle. Kaupungin aktiivisesti edistettävä ARA ja ASO-asumista kaupungissamme.
Osallisuutta vahvemmin esiin ja lisää resursseja
Tarkastusvaliokunta nostaa arviointikirjassaan esiin kaupungin strategisia linjauksia. Niistä muuta nosto.
Tieto- ja viestintäteknologian hyödyntämisessä ja uusien toimintatapojen käyttöönotossa Kerava on Suomen kärkikaupunkeja. Haluaisin nähdä tämän myös päätöksenteon kohdalla. Meille on budjetoitu rahat valtuustojen striimaukseen, mutta edelleen kuntalaiset ovat pimennossa. Tämän on muututtava.
Työntekijöiden työtyytyväisyys on Uudenmaan parasta. Jotta tähän päästään tarvitaan hyvää johtamista, asialliset palkat(budjettipöytäkirjaan tästä kirjattiinkin jo maininta), lisää resursseja ja työergonomian kehittämistä. Se on keino laadun parantamiseen ja sairauspoissaolojen laskuun.
Nuorten hyvinvointia ja vanhemmuutta tuetaan. Tässä otimmekin viime vuonna suuria ja tärkeitä askelia:
Neuvottelimme maksuttoman ehkäisyn nuorille vahvistamaan seksuaalista tasa-arvoa
Käynnistimme kesäisen sopparuokailun lapsille
Tuemme nuorten kasvua Icehearts -projektilla
Osallistetaan nuoria toiminnan kehittämiseen. Voitaisiinko vahvemmin ottaa nuoret mukaan resurssien jakoon osallistavalla budjetoinnilla.
Joulukuussa puhuin tässä samassa pöntössä, että kaupunginjohtajamme on usein puhunut Kerava-puolueesta. Näemme tämän niin, että meidän tehtävämme on miettiä kaikkien keravalaisten elämää. Myös niidenkin, jotka eivät saa ääntään niin helposti kuuluviin.
Siksi on tärkeää, että ensisuoja asunnottomille saatiin käynnistettyä. Pilotti on jo osoittanut toiminnan tarpeellisuuden ja uskon, että sosiaali- ja terveyslautakunta luo kestävät pelisäännötensisuojan  jatkuvuudelle.
Hyvä puheenjohtaja, kaupunginjohtaja ja arvon valtuutetut sekä erinomaiset keravalaiset, haluan toivottaa teille Vasemmistoliiton valtuustoryhmän puolesta erittäin hyvää kesää. Tuetaan paikallisia kahviloita, syödään jätskiä ja kasvisruokaa sekä liikutaan kevyesti.
Sähköpostiosoitettasi ei julkaista. Pakolliset kentät on merkitty *
* Copy This Password *
* Type Or Paste Password Here *
© 2022 - Keravan Vasemmisto